Lewis Hamilton

Tiománaí Foirmle a hAon ó Shasana is ea Lewis Carl Davidson Hamilton, a rugadh ar 7 Eanáir 1985 i Stevenage, Hertfordshire. Thosaigh Lewis ag tiomáint nuair a bhí sé ina pháiste agus é gan ach sé bliana d'aois. Chuaigh Lewis san fhoireann tiomána McLaren sa bhliain 2007. Bhuaigh Lewis craobh dhomhanda na dtiománaithe sa bhliain 2008, agus tá cáil ar leith air toisc gurbh é an chéad duine gorm a bhí sa chomórtas seo. 

 Saol Pearsanta 
Scar a thuismitheoirí sa bhliain 1987, agus gan ach dhá bhliain slánaithe ag Lewis. Is é an tiománaí carr rásaíochta Nicolas Hamilton a leathdheartháir athartha. Bhí Lewis i gcaidreamh leis an amhránaí Nicole Scherzinger ó 2007 go dtí 2015 . Is veigeán é Hamilton. 

 Stair Rasaíochta 
2007-2013 - McLaren

I 2007, tháinig Hamilton chuig F1 ag tiomáint do McLaren, le Fernando Alonso mar a chomhthiománaí. Chríochnaigh sé a chéad séasúr sa dara háit. 

Bhain sé a chéad chraobh domhanda amach i 2008. Bhí Heikki Kovalainen mar a chomhthiománaí i 2008-2009.

Ó 2009 go dtí deireadh a ama i McLaren, bhí sé ag rásaíocht in éineacht curadh domhanda 2009 Jenson Button

2014-2024 - Mercedes

Ag toiseacht i 2014 go dtí an lá inniu, tiomanann Hamilton leis an bhfoireann Mercedes. Leo, bhain sé 6 chraobh domhanda amach leo, dhá cheann (2014, 2015) le Nico Rosberg mar a chomhthiománaí, agus ceithre cinn eile (2017, 2018, 2019, 2020) le Valterri Bottas mar a chomhthiománaí. 

Ó 2022 ar aghaidh, bíonn Hamilton ag tiomáint in éineacht le George Russell.

2025- Ferrari

Ar an 1d de mhí Feabhra, fógraíodh Mercedes go bhfágfaidh Hamilton ag deireadh an tséasúir 2024, le Ferrari ag fógairt go mbeidh sé ag tiomáint dóibh ó 2025 ar aghaidh ar chonradh ilbhliantúil. 

Catagóir:Tiománaithe Foirmle a hAon